cyanic-selkie/wikianc huggingface dataset:
Πατ Νίξον
Πρώιμος βίος
Κατά την διάρκεια αυτής της περιόδου εργαζόταν στην οικογενειακή φάρμα, και επίσης σε μια τοπική τράπεζα ως επιστάτρια και κρατούσε τα λογιστικά βιβλία. Η μητέρα της πέθανε από καρκίνο το 1924. Η Πατ, η οποία ήταν 12 ετών εκείνη την περίοδο, ανέλαβε όλα τα καθήκοντα του νοικοκυριού για τον πατέρα της, ο οποίος πέθανε το 1929 από πνευμονοκονίαση, και τους δύο αδελφούς της, Ουίλλιαμ τον νεότερο (1910–1997) και τον Τόμας (1911–1992). Είχε επίσης μια ετεροθαλή αδελφή, την Νέβα Μπέντερ (γεννήθηκε το 1909), και έναν ετεροθαλή αδελφό, τον Μάθιου Μπέντερ (γεννήθηκε το 1907), από τον πρώτο γάμο της μητέρας της· ο πρώτος σύζυγος της μητέρας της είχε πεθάνει κατά την διάρκεια μιας αστραπιαίας πλημμύρας στη Νότια Ντακότα.
Εκπαίδευση και καριέρα
Αφότου αποφοίτησε από το Excelsior High School το 1929, φοίτησε στο Fullerton Junior College. Πλήρωνε για τις σπουδές της κάνοντας περιστασιακές δουλειές, όπως οδηγός, τηλεφωνήτρια και δακτυλογράφος. Κέρδιζε επίσης χρήματα σφουγγαρίζοντας το πάτωμα σε μια τοπική τράπεζα, και από το 1930 μέχρι το 1932 έζησε στην πόλη της Νέας Υόρκης εργαζόμενη ως γραμματέας και τεχνικός ακτίνων Χ.
Αποφασισμένη να "κάνει κάτι μόνη της", εγγράφηκε το 1931 στο University of Southern California (USC), όπου ειδικεύθηκε στις εμπορικές συναλλαγές. Ένας πρώην καθηγητής της παρατήρησε ότι "ξεχώριζε από τα ανεγκέφαλα περίτεχνα ντυμένα κορίτσια των γυναικείων πανεπιστημιακών αδελφοτήτων της εποχής όπως ένα καλό τεμάχιο λογοτεχνίας σε ένα ράφι φτηνών βιβλίων." Έκανε εργασία μερικής απασχόλησης στην πανεπιστημιούπολη, εργαζόταν πωλήτρια στο πολυκατάστημα Bullock's-Wilshire, δίδασκε γραφομηχανή και στενογραφία σε ένα λύκειο, και συμπλήρωνε το εισόδημά της εργαζόμενη επιπλέον στην κινηματογραφική βιομηχανία. Εμφανίσθηκε ως μέρος ενός σύντομου περιπάτου στην ταινία του 1935 'Becky Sharp', καθώς και στην ταινία του 1936 Ο Μεγάλος Ζίγκφελντ.
Το 1937, η Πατ Ράιαν αποφοίτησε cum laude από το USC με πτυχίο στο εμπόριο, μαζί με ένα πιστοποιητικό για διδασκαλία στην βαθμίδα της μέσης εκπαίδευσης, το οποίο το USC θεωρούσε ισοδύναμο με πτυχίο Master. Η Πατ έλαβε μια θέση δασκάλας μέσης εκπαίδευσης στο Ουίττιερ, Καλιφόρνια.
Γάμος και οικογένεια
Ενώ ήταν στο Ουίττιερ, η Πατ Ράιαν συνάντησε έναν νεαρό τελειόφοιτο δικηγόρο της νομικής σχολής του Duke University, τον Ρίτσαρντ Μιλχάους Νίξον. Οι δύο τους γνωρίσθηκαν σε μια ομάδα του Little Theater όταν συμμετείχαν μαζί στο The Dark Tower. Γνωστός ως Ντικ, ζήτησε από την Πατ Ράιαν να τον παντρευθεί την πρώτη νύχτα που βγήκαν έξω. "Νόμισα ότι ήταν τρελός ή κάτι τέτοιο!" θυμόταν εκείνη αργότερα. Φλέρταρε με την κοκκινομάλλα που αποκαλούσε "άγρια Ιρλανδέζα Τσιγγάνα" επί δύο έτη, πηγαίνοντάς την ακόμη και στα ραντεβού της με άλλους άνδρες. Τελικά παντρεύτηκαν στο Mission Inn στο Ρίβερσαϊντ της Καλιφόρνια στις 21 Ιουνίου 1940. Εκείνη είπε ότι είχε αισθανθεί έλξη προς τον νεαρό Νίξον επειδή εκείνος "πήγαινε σε μέρη, ήταν ζωντανός και φιλόδοξος ... πάντα έκανε πράγματα". Αργότερα, αναφερόμενη στον Ρίτσαρντ Νίξον, είπε "Α, δεν συνειδητοποιείτε πόσο αστείος είναι! Είναι τόσο πολύ αστείος!" Ενώ ο Ρίτσαρντ Νίξον υπηρετούσε στο Ναυτικό κατά τον Δεύτερο Παγκόσμιο Πόλεμο, η Πατ εργαζόταν ως οικονομολόγος της κυβέρνησης ζώντας στο Σαν Φρανσίσκο.
Πρώτες εκστρατείες
Η Πατ συμμετείχε σε εκστρατείες στο πλευρό του συζύγου της το 1946 όταν εισήλθε στην πολιτική, διαγωνιζόμενος επιτυχώς για μια έδρα στην Βουλή των Αντιπροσώπων των Ηνωμένων Πολιτειών. Εκείνο το ίδιο έτος γέννησε μια κόρη που πήρε το όνομα της, την Πατρίσια, γνωστή ως Τρίσια. Το 1948 η Πατ απέκτησε το δεύτερο και τελευταίο παιδί της, την Τζούλι. Όταν ερωτήθηκε σχετικά με την καριέρα του συζύγου της, η Πατ κάποτε δήλωσε, "Το μόνο πράγμα που μπορούσα να κάνω ήταν να τον βοηθήσω, αλλά [η πολιτική] δεν ήταν μια ζωή την οποία θα επέλεγα." Η Πατ συμμετείχε στην εκστρατεία κάνοντας έρευνα για τον αντίπαλό του, τον κάτοχο της έδρας, Τζέρρυ Βούρχις. Επίσης έγραψε και διένειμε προεκλογικό υλικό. Ο Νίξον εξελέγη στην πρώτη εκστρατεία του για να εκπροσωπήσει την 12η βουλευτική περιφέρεια της Καλιφόρνια. Κατά την διάρκεια της επόμενης εξαετίας, η Πατ είδε τον σύζυγό της να μετακομίζει από την Βουλή των Αντιπροσώπων των Ηνωμένων Πολιτειών στη Γερουσία των Ηνωμένων Πολιτειών, και μετά να παίρνει το χρίσμα του υποψήφιου αντιπροέδρου του Ντουάιτ Αϊζενχάουερ.
Αν και η Πατ Νίξον ήταν Μεθοδίστρια, εκείνη και ο σύζυγος της πήγαιναν σε όποια Προτεσταντική εκκλησία ήταν πλησιέστερα στο σπίτι τους, ειδικά αφότου μετακόμισαν στην Ουάσινγκτον. Συμμετείχαν στην Metropolitan Memorial Methodist Church επειδή η εκκλησία υποστήριζε οικονομικά τη διμοιρία Προσκόπων (Brownie) της κόρης τους, όμως παρακολουθούσαν κατά καιρούς λειτουργίες στην εκκλησία Βαπτιστών με τον Αιδεσιμότατο Δρ, Billy Graham, καθώς και την Marble Collegiate Church του Norman Vincent Peale.
Σύζυγος του Αντιπροέδρου, 1953–1961
Κατά την Προεδρική εκστρατεία του 1952 η συμπεριφορά της Πατ Νίξον προς την πολιτική άλλαξε όταν ο σύζυγός της κατηγορήθηκε ότι αποδέχθηκε παράνομες συνεισφορές για την πολιτική εκστρατεία του. Η Πατ τον ενθάρρυνε να καταπολεμήσει τις κατηγορίες, και το έκανε εκφωνώντας τον διάσημοn "Checkers speech", ονομαζόμενο έτσι από τον οικογενειακό τους σκύλο, ένα κόκερ σπάνιελ που τους δόθηκε από έναν πολιτικό υποστηρικτή. Αυτή ήταν η πρώτη εθνική τηλεοπτική εμφάνιση της Πατ και εκείνη και οι κόρες της και ο σκύλος προβλήθηκαν ιδιαιτέρως. Υπερασπίζοντας τον εαυτό του ως άνθρωπο του λαού, ο Νίξον τόνισε τις ικανότητες της γυναίκας του ως στενογράφου, και κατόπιν είπε, "Θά 'πρεπε να το πω αυτό, η Πατ δεν έχει γούνινο παλτό. Όμως έχει ένα αξιοπρεπές Ρεπουμπλικάνικο υφασμάτινο πανωφόρι, και της λέω πάντα ότι θα έδειχνε όμορφη σε οποιοδήποτε ρούχο."
Εξωτερικοί σύνδεσμοι
Κατηγορία:Αμερικανοί εκπαιδευτικοί Κατηγορία:Πρώτες Κυρίες των Ηνωμένων Πολιτειών Αμερικής Κατηγορία:Δεύτερες Κυρίες των Ηνωμένων Πολιτειών
Νταρίγκα Ναζαρμπάγιεβα
Η Νταρίγκα Νουρσουλτανκιζί Ναζαρμπάγιεβα (Дариға Нұрсұлтанқызы Назарбаева, Дарига Нурсултановна Назарбаева* γεννηθείσα στις 7 Μαΐου 1963) είναι πολιτικός από το Καζακστάν και κόρη του Προέδρου του Καζακστάν Νουρσουλτάν Ναζαρμπάγεφ. Ήταν αναπληρώτρια πρωθυπουργός από το 2015 έως το 2016.
Ζωή και καριέρα
Πολλοί αναλυτές πιστεύουν ότι ο πρόεδρος Ναζαρμπάγιεφ ετοιμάζει την κόρη του για να τον διαδεχθεί μετά από τη συνταξιοδότηση ή τον θάνατό του, ωστόσο οι σχέσεις με τον πατέρα της έχουν επειδεινωθεί μερικώς λόγω της κριτικής που ασκεί για τη διοίκησή του.
Ήταν παντρεμένη για χρόνια με τον Καζάκο επιχειρηματία Ραχάτ Αλίγιεφ μέχρι το διαζύγιό τους τον Ιούνιο 2007. Ο Αλίγιεφ πιστεύει ότι το διαζύγιο εκτελέστηκε χωρίς τη συγκατάθεσή του και ότι αναγκάστηκε από τον πρόεδρο Ναζαρμπάγιεφ. Με τον Αλίγιεφ απέκτησε δύο γιους, τον Νουράλι και Αϊσουλτάν, και μια κόρη, τη Βενέρα. Η σύζυγος του Νουράλι γέννησε τη Λάουρα Αλίγιεφ το 2003.
Η Ναζαρμπάγιεβα διετέλεσε μέλος της κριτικής επιτροπής στη δεύτερη σεζόν του SuperStar KZ. Είναι φανατική ερασιτέχνιδα τραγουδίστρια όπερας. Παρά την έλλειψη επίσημης μουσικής εκπαίδευσης εκτελεί συχνά όπερες άριας σε συναυλίες και εκδηλώσεις.
Εξωτερικοί σύνδεσμοι
Κατηγορία:Καζάκοι πολιτικοί
Νάιλον
Το νάιλον είναι μια γενική ονομασία για μια οικογένεια συνθετικών πολυμερών γνωστών γενικά ως αλειφατικών πολυαμιδίων, που πρωτοδημιουργήθηκε στις 28 Φεβρουαρίου 1935, από τον Γουάλας Καράδερς (Wallace Carothers) στις ερευνητικές εγκαταστάσεις της DuPont. Το νάιλον είναι ένα από τα συχνά χρησιμοποιούμενα πολυμερή. Βασικοί αντιπρόσωποι είναι τα παρακάτω είδη: νάιλον-6,6, νάιλον-6, νάιλον-6,9,  νάιλον-6,10, νάιλον-6,12, νάιλον-11, νάιλον-12 και νάιλον-4,6.
Επισκόπηση
Το νάιλον είναι ένα θερμοπλαστικό υλικό, που πρωτοχρησιμοποιήθηκε εμπορικά σε μια οδοντόβουρτσα με νάιλον τρίχα (1938) και ακολούθως ως ύφασμα το 1939 και στις πιο διάσημες γυναικείες κάλτσες το 1940. Το νάιλον παρασκευάζεται από επαναλαμβανόμενες μονάδες συνδεμένες με αμιδικούς δεσμούς και αναφέρεται συχνά ως πολυαμίδιο (PA). Το νάιλον ήταν το πρώτο εμπορικά πετυχημένο συνθετικό θερμοπλαστικό πολυμερές. Υπάρχουν δύο συνήθεις τρόποι παραγωγής νάιλον για εφαρμογές ινών. Στη μια προσέγγιση, τα μόρια με μια καρβοξυλομάδα (-COOH) σε κάθε άκρο αντιδρούν με μόρια που περιέχουν αμινομάδα (-NH2) σε κάθε άκρο. Το τελικό νάιλον ονομάζεται με βάση τον αριθμό των ατόμων άνθρακα που χωρίζει τις δύο καρβοξυλομάδες και τις δύο αμινομάδες. Αυτές σχηματίζονται σε μονομερή ενδιάμεσης μοριακής μάζας, που έπειτα αντιδρούν για να σχηματίσουν μεγάλες πολυμερείς αλυσίδες.
Το νάιλον αποσκοπούσε να γίνει ένα συνθετικό υποκατάστατο του μεταξιού και το υποκατέστησε σε πολλά διαφορετικά προϊόντα αφού το μετάξι έγινε σπάνιο κατά τη διάρκεια του δεύτερου παγκοσμίου πολέμου. Αντικατέστησε το μετάξι σε στρατιωτικές εφαρμογές όπως στα αλεξίπτωτα και σε κάποια είδη αλεξίσφαιρων γιλέκων (Flak jacket) και χρησιμοποιήθηκε σε πολλούς τύπους ελαστικών οχημάτων.
Οι ίνες νάιλον χρησιμοποιούνται σε πολλές εφαρμογές, συμπεριλαμβανομένων υφασμάτων ρούχων, γαμήλιων πέπλων, χαρτιών συσκευασίας, χαλιών, μουσικών χορδών, σωλήνων, τεντών και σχοινιών.
Το στερεό νάιλον χρησιμοποιείται σε χτένες μαλλιών και σε τμήματα μηχανών όπως σε βίδες μηχανών, γρανάζια και σε άλλα συστατικά χαμηλής έως μέτριας τάσης. Το νάιλον μηχανικής ποιότητας επεξεργάζεται με εξέλαση, χύτευση και χύτευση με έγχυση. Ο τύπος νάιλον-6,6 101 είναι η πιο συνηθισμένη εμπορική ποιότητα του νάιλον και το νάιλον-6 είναι η πιο συνηθισμένη εμπορική ποιότητα χυτευτού νάιλον. Για χρήση σε εργαλεία, το νάιλον είναι διαθέσιμο σε πολυμερές ενισχυμένο με γυαλί που αυξάνει την αντοχή σε πρόσκρουση, τη δομική αντοχή και την ακαμψία, ενώ υπάρχουν παραλλαγές με θειούχο μολυβδαίνιο που αυξάνουν τη λιπαντικότητα. Οι ποικίλες ιδιότητες του το κάνουν επίσης χρήσιμο ως υλικό στη τρισδιάστατη εκτύπωση· ιδιαίτερα ως νήμα σε καταναλωτικό και επαγγελματικό επίπεδο σε τρισδιάστατους εκτυπωτές με τη μορφή λιωμένης απόθεσης.
Χημεία
Τα νάιλον είναι πολυμερές συμπύκνωσης που σχηματίζεται με την αντίδραση ίσων μερών διαμίνης και δικαρβοξυλικού οξέος, έτσι ώστε τα αμίδια να σχηματίζονται και στα δύο άκρα κάθε μονομερούς σε μια διεργασία ανάλογη με τα βιοπολυμερή πολυπεπτιδίου. Τα χημικά στοιχεία που περιλαμβάνονται είναι άνθρακας, υδρογόνο, άζωτο και οξυγόνο. Το αριθμητικό επίθημα καθορίζει τους αριθμούς των ανθράκων που δίνονται από τα μονομερή· πρώτα της διαμίνης και έπειτα του οξέος. Η πιο συνηθισμένη παραλλαγή είναι το νάιλον-6,6, που αναφέρεται στο ότι η διαμίνη (εξαμεθυλενοδιαμίνη) και το δισόξινο (αδιπικό οξύ) δίνουν το καθένα 6 άνθρακες στην πολυμερή αλυσίδα. Όπως με τα άλλα κανονικά συμπολυμερή όπως οι πολυεστέρες και οι πολυουρεθάνες, η «επαναλαμβανόμενη μονάδα» αποτελείται από ένα από κάθε μονομερές, έτσι ώστε να εναλλάσσονται στην αλυσίδα. Επειδή κάθε μονομερές σε αυτό το συμπολυμερές έχει την ίδια δραστική ομάδα σε κάθε άκρο, η κατεύθυνση του αμιδικού δεσμού αντιστρέφεται μεταξύ κάθε μονομερούς, αντίθετα με τις φυσικές πρωτεΐνες του πολυαμιδίου που έχουν γενική κατεύθυνση: τελικός C  → τελικό N. Στο εργαστήριο, το νάιλον-6,6 μπορεί να παρασκευαστεί επίσης χρησιμοποιώντας διχλωροεξανοδιοϊκό οξύ αντί για αδιπικό οξύ.
Ενωτική Αντικαπιταλιστική Αριστερά
Η Ενωτική Αντικαπιταλιστική Αριστερά ήταν ένας πολιτικός σχηματισμός της αντικαπιταλιστικής ριζοσπαστικής αριστεράς στην Ελλάδα.
Νάιλον
Χημεία
Είναι δύσκολη η ακριβής λήψη των αναλογιών και οι αποκλίσεις μπορεί να οδηγήσουν σε τερματισμό της αλυσίδας σε μοριακές μάζες μικρότερες από την επιθυμητή τιμή των 10.000 amu. Για να ξεπεραστεί αυτό το πρόβλημα, ένα κρυσταλλικό, στερεό «άλας του νάιλον» μπορεί να μορφοποιηθεί σε θερμοκρασία δωματίου, χρησιμοποιώντας μια ακριβή αναλογία 1:1 του οξέος και της βάσης για εξουδετερωθούν μεταξύ τους. Θερμαινόμενο στους 285 °C (545 °F), το άλας αντιδρά για να σχηματίσει πολυμερές νάιλον. Πάνω από 20.000 amu είναι αδύνατη η νηματοποίηση των αλυσίδων και για να καταπολεμηθεί αυτό, προστίθεται κάποιο αιθανικό οξύ για να αντιδράσει με το ελεύθερο άκρο της αμινομάδας κατά τη διάρκεια της επιμήκυνσης του πολυμερούς ώστε να περιοριστεί η μοριακή μάζα. Στην πράξη, και ειδικά για το 6,6, συνδυάζονται συχνά τα μονομερή σε ένα υδατικό διάλυμα. Το χρησιμοποιούμενο νερό για τη δημιουργία του διαλύματος εξατμίζεται κάτω από ελεγχόμενες συνθήκες και η αυξημένη συγκέντρωση του "άλατος" πολυμερίζεται στην τελική μοριακή μάζα.
Ενωτική Αντικαπιταλιστική Αριστερά
Ιστορικό
Η ΕΝ.ΑΝΤΙ.Α. ιδρύθηκε μετά από έναν κύκλο αντικαπιταλιστικών συνελεύσεων (Ιούνιος-Ιούλιος 2007) στις οποίες πήραν μέρος αρκετοί αγωνιστές σε όλη την Ελλάδα.
Νάιλον
Χημεία
Η DuPont κατοχύρωσε το νάιλον-6,6. Για να την ανταγωνιστούν οι άλλες εταιρείες (ειδικά η γερμανική BASF) ανέπτυξαν το ομοπολυμερές νάιλον-6, ή πολυκαπρολακτάμη — που δεν είναι πολυμερές συμπύκνωσης, αλλά σχηματίστηκε από πολυμερισμό διάνοιξης δακτυλίου (εναλλακτικά γίνεται από πολυμερισμό αμινοκαπροϊκού οξέος). Ο πεπτιδικός δεσμός μέσα στην καπρολακτάμη διασπάται με τις εκτιθέμενες δραστικές ομάδες σε κάθε πλευρά να ενσωματώνονται σε δύο νέους δεσμούς καθώς το μονομερές γίνεται μέρος του σκελετού του πολυμερούς. Σε αυτήν την περίπτωση, όλοι οι αμιδικοί δεσμοί βρίσκονται στην ίδια κατεύθυνση, αλλά οι ιδιότητες του νάιλον-6 είναι μερικές φορές πανομοιότυπες με τις ιδιότητες του νάιλον-6,6 — εκτός από τη θερμοκρασία τήξης και κάποιες ιδιότητες της ίνας σε προϊόντα όπως χαλιά και υφάσματα. Υπάρχει επίσης το νάιλον-9.
Ενωτική Αντικαπιταλιστική Αριστερά
Ιστορικό
Στην ΕΝ.ΑΝΤΙ.Α. συμμετείχε ένα τμήμα της αντικαπιταλιστικής Αριστεράς, καθώς και ένα τμήμα όσων στήριξαν αγώνες εργαζομένων και τους Πακιστανούς απαχθέντες στην υπόθεση του σκανδάλου των απαγωγών και την απόπειρα απέλασης του Τζαβέντ Ασλάμ, προέδρου της Πακιστανικής Κοινότητας.
Νάιλον
Χημεία
Το σημείο τήξης 428 °F (220 °C) του νάιλον-6 είναι χαμηλότερο από το σημείο τήξης των 509 °F (265 °C) του νάιλον-6,6.
Ενωτική Αντικαπιταλιστική Αριστερά
Ιστορικό
Ο σχηματισμός υποστηρίχθηκε από οργανώσεις της εξωκοινοβουλευτικής αριστεράς, ενώ συμμετείχαν ανένταχτοι αγωνιστές που δραστηριοποιούνται μέσα από συνδικαλιστικά σχήματα (εκπαιδευτικοί, συσπειρώσεις σε εργασιακούς χώρους, ΕΑΑΚ σε ΑΕΙ και ΤΕΙ), πρωτοβουλίες αγώνα για το περιβάλλον και τα δικαιώματα, δημοτικές και νομαρχιακές κινήσεις, αντιπολεμικές κινήσεις (Συμμαχία Σταματήστε τον Πόλεμο) και πρωτοβουλίες κατά της καπιταλιστικής παγκοσμιοποίησης, όπως η Πρωτοβουλία Αγώνα, η Πρωτοβουλία ΓΕΝΟΒΑ και το Ελληνικό Κοινωνικό Φόρουμ.
Νάιλον
Χημεία
Το νάιλον-5,10, παρασκευάζεται από πενταμεθυλενοδιαμίνη και σεβακικό οξύ, μελετήθηκε από τον Καράδερς πριν ακόμα το νάιλον-6,6 και έχει καλύτερες ιδιότητες, αλλά είναι πιο ακριβό στην παρασκευή. Το "νάιλον-6,12" (N-6,12) ή "PA-6,12" είναι ένα συμπολυμερές από μια διαμίνη με 6C και ενός δικαρβοξυλικού οξέος με 12C. Παρομοίως ισχύει για τα N-5,10 N-6,11; N-10,12, κλπ. Άλλα νάιλον περιλαμβάνουν προϊόντα συμπολυμερισμένου δικαρβοξυλικού οξέος/διαμίνης που δεν βασίζονται στα μονομερή που προαναφέρθηκαν. Παραδείγματος χάρη, κάποια αρωματικά νάιλον πολυμερίζονται με την προσθήκη δικαρβοξυλικών οξέων όπως τερεφθαλικό οξύ(→ Kevlar, Twaron) ή ισοφθαλικού οξέος (→ Nomex), που συνήθως συνδέονται με πολυεστέρες. Υπάρχουν συμπολυμερή N-6,6/N6· συμπολυμερή N-6,6/N-6/N-12 κ.α. Λόγω του τρόπου σχηματισμού των πολυαμιδίων, του νάιλον μπορεί να φαινόταν ότι περιορίζεται σε μη διακλαδισμένες, ευθείες αλυσίδες. Όμως, μπορούν να παραχθούν "αστεροειδώς" διακλαδισμένα νάιλον με συμπύκνωση δικαρβοξυλικών οξέων με πολυαμίνες που έχουν τρεις ή περισσότερες αμινομάδες.
Η γενική αντίδραση είναι:
Ενωτική Αντικαπιταλιστική Αριστερά
Ιστορικό
Στις βουλευτικές εκλογές του 2007, η ΕΝ.ΑΝΤΙ.Α. έλαβε 10,605 ψήφους (ποσοστό 0.15%).
Νάιλον
Χημεία
Εκλύονται δύο μόρια ύδατος και σχηματίζεται το νάιλον. Οι ιδιότητές του καθορίζονται από τις ομάδες R και R' στα μονομερή. Στο νάιλον-6,6, R = 4C και R' = 6C αλκανίων, αλλά η μία ομάδα πρέπει να συμπεριλαμβάνει επίσης τους δύο καρβοξυλικούς άνθρακες στο δικαρβοξυλικό οξύ για να πάρει τον αριθμό που δίνει στην αλυσίδα. Στο Kevlar, και το R και το R' είναι δακτύλιοι βενζολίου.
Ενωτική Αντικαπιταλιστική Αριστερά
Ιστορικό
Τον Μάρτιο του 2009 οι συνιστώσες της ΕΝ.ΑΝΤΙ.Α. μαζί με τις συνιστώσες του ΜΕ.Ρ.Α. (εκτός του Ε.Ε.Κ.) ίδρυσαν την ΑΝΤ.ΑΡ.ΣΥ.Α.. Έπειτα από τη συγκρότηση της ΑΝΤ.ΑΡ.ΣΥ.Α., η ΕΝ.ΑΝΤΙ.Α. διαλύθηκε.
Συμμετέχοντα κόμματα
Στην Ενωτική Αντικαπιταλιστική Αριστερά συμμετείχαν οι ακόλουθες οργανώσεις:
Εξωτερικοί σύνδεσμοι
Κατηγορία:Συνασπισμοί πολιτικών κομμάτων στην Ελλάδα Κατηγορία:Πρώην κομμουνιστικά κόμματα της Ελλάδας
Νάιλον
Προσεγγίσεις στην παραγωγή νάιλον
Η πρώτη προσέγγιση: Μόρια με μια καρβοξυλομάδα (COOH) σε κάθε άκρο αντιδρούν με χημικές ενώσεις που που περιέχουν δύο αμινομάδες (NH2) σε κάθε άκρο. Αυτή η διεργασία παράγει νάιλον-6,6, που δημιουργείται από εξαμεθυλενοδιαμίνη με έξι άτομα άνθρακα και αδιπικό οξύ.
Η δεύτερη προσέγγιση: μια ένωση έχει ένα οξύ στο ένα άκρο και μια αμίνη στο άλλο και πολυμερίζεται για να σχηματίσει μια αλυσίδα με επαναλαμβανόμενες μονάδες από (-NH-[CH2]n-CO-)x. Με άλλα λόγια, το νάιλον-6 παρασκευάζεται από μια ουσία με έξι άτομα άνθρακα που λέγεται καπρολακτάμη. Σε αυτήν την εξίσωση, αν n = 5, τότε λέγεται νάιλον-6.
Το νάιλον-6 βάφεται εύκολα, ξεθωριάζει πιο εύκολα· έχει πιο υψηλή αντίσταση στη θραύση, πιο γρήγορη απορρόφηση υγρασίας, μεγαλύτερη ελαστικότητα και ελαστική ανάκτηση.
Ιδιότητες
Πάνω από τις θερμοκρασία τήξης, Tm, τα θερμοπλαστικά όπως το νάιλον είναι άμορφα στερεά ή ιξώδη ρευστά στα οποία οι αλυσίδες προσεγγίζουν τις τυχαίες δομές. Κάτω από το Tm, οι άμορφες περιοχές εναλλάσσονται με περιοχές που είναι ελασματοειδείς κρύσταλλοι. Οι άμορφες περιοχές συνεισφέρουν στην ελαστικότητα και οι κρυσταλλικές περιοχές συνεισφέρουν στην αντοχή και την ακαμψία. Οι επίπεδες αμιδικές ομάδες (-CO-NH-) είναι πολύ πολωμένες, έτσι το νάιλον σχηματίζει πολλούς δεσμούς υδρογόνου μεταξύ των γειτονικών κλώνων. Επειδή ο σκελετός του νάιλον είναι τόσο κανονικός και συμμετρικός, ειδικά αν όλοι οι αμιδικοί δεσμοί έχουν διαμόρφωση trans, τα νάιλον έχουν συχνά υψηλή κρυσταλλικότητα και δημιουργούν εξαιρετικές ίνες. Ο βαθμός κρυσταλλικότητας εξαρτάται από τις λεπτομέρειες σχηματισμού, καθώς και από το είδος του νάιλον. Προφανώς, δεν μπορεί ποτέ να ληφθεί με τήξη ως πλήρως άμορφο στερεό.
Το νάιλον-6,6 μπορεί να έχει πολλούς παράλληλους κλώνους στοιχισμένους με τους γειτονικούς δεσμούς πεπτιδίων σε διατεταγμένες αποστάσεις από 6 και 4 άνθρακες ακριβώς για σημαντικά μήκη, έτσι ώστε τα οξυγόνα του καρβονυλίου και τα υδρογόνα του αμιδίου να μπορούν να στοιχιστούν για να σχηματίσουν επαναλαμβανόμενους δεσμούς υδρογόνου μεταξύ των κλώνων, χωρίς διακοπή (δείτε το απέναντι σχήμα). Το νάιλον-5,10 μπορεί να έχει διατεταγμένες διαδρομές από 5 και 8 άνθρακες. Συνεπώς παράλληλοι (αλλά όχι αντιπαράλληλοι) κλώνοι μπορούν να συμμετέχουν σε επεκταμένες, συνεχείς, πολυαλυσίδες β-πτυχωτού φύλλου, μια ισχυρή και σκληρή υπερμοριακή δομή παρόμοια με αυτή που βρίσκεται στη φυσική κερατίνη. (Οι πρωτεΐνες έχουν μόνο ένα αμινοξύ με α-άνθρακα που διαχωρίζει τις ομάδες -CO-NH- που ακολουθούν.) Το νάιλον-6 θα σχηματίσει συνεχή φύλλα συνδεμένα με υδρογόνο με ανάμεικτες κατευθύνσεις, αλλά η πτύχωση του β-φύλλου είναι κάπως διαφορετική. Η τρισδιάστατη διάταξη κάθε υδρογονοανθρακικής αλυσίδας αλκανίου εξαρτάται από την περιστροφή κατά περίπου 109.47° των τετραεδρικών δεσμών των ατόμων του άνθρακα με απλό δεσμό.
Όταν υφίσταται εξέλαση σε ίνες μέσα από τους πόρους σε μια βιομηχανική φιλιέρα, οι μεμονωμένες αλυσίδες του πολυμερούς τείνουν να ευθυγραμμιστούν λόγω της ιξώδους ροής. Αν υποβληθεί μετά σε ψυχρό εφελκυσμό, οι ίνες στοιχίζονται παραπέρα, αυξάνοντας την κρυσταλλικότητά τους και το υλικό χρειάζεται πρόσθετη αντοχή στον εφελκυσμό. Στην πράξη, οι ίνες νάιλον συνήθως τεντώνονται χρησιμοποιώντας θερμαινόμενους κυλίνδρους σε υψηλές ταχύτητες.
Ένα κομμάτι νάιλον τείνει να είναι λιγότερο κρυσταλλικό, εκτός από κοντά στις επιφάνειες λόγω των διατμητικών τάσεων κατά τη διάρκεια του σχηματισμού. Το νάιλον είναι διαυγές και άχρωμο, ή γαλακτώδες, αλλά βάφεται εύκολα. Κορδόνι και σχοινί από πολύκλωνο νάιλον είναι ολισθηρό και τείνει να ξετυλιχτεί. Τα άκρα μπορούν να τηκούν και να συγχωνευτούν με μια πηγή θερμότητας όπως μια φλόγα ή ηλεκτρόδιο για να αποτραπεί αυτό.
Όταν είναι ξηρό, το πολυαμίδιο είναι ένας καλός ηλεκτρικός μονωτής. Όμως, το πολυαμίδιο είναι υγροσκοπικό. Η απορρόφηση του νερού θα αλλάξει κάποιες από τις ιδιότητες του υλικού όπως την ηλεκτρική αντίσταση. Το νάιλον είναι λιγότερο απορροφητικό από το μαλλί ή το βαμβάκι.
Χρήση σε συνθέσεις
Το νάιλον μπορεί να χρησιμοποιηθεί ως μητρικό υλικό σε σύνθετα υλικά, με ενισχυτικές ίνες όπως ίνες γυαλιού ή άνθρακα· ένα τέτοιο σύνθετο υλικό έχει υψηλότερη πυκνότητα από το καθαρό νάιλον. Τέτοια θερμοπλαστικά σύνθετα υλικά (25% με 30% υαλοβάμβακα) χρησιμοποιούνται συχνά σε συστατικά αυτοκινήτων δίπλα στη μηχανή, όπως σε σωλήνες εισαγωγής, όπου η καλή θερμική αντίσταση τέτοιων υλικών τα κάνει ανταγωνιστές προς τα μέταλλα.
Υδρόλυση και υποβάθμιση
Όλα τα νάιλον είναι ευπαθή στην υδρόλυση, ιδιαίτερα από ισχυρά οξέα, μια αντίδραση βασικά αντίστροφη της αντίδρασης σύνθεσης που φαίνεται παραπάνω. Η μοριακή μάζα των προϊόντων νάιλον που δέχονται τέτοια προσβολή πέφτει γρήγορα και σχηματίζονται γρήγορα ρωγμές στις επηρεαζόμενες ζώνες. Τα πιο χαμηλά μέλη των νάιλον (όπως το νάιλον-6) επηρεάζονται περισσότερο από τα πιο υψηλά μέλη όπως το νάιλον-12. Αυτό σημαίνει ότι τα μέρη του νάιλον δεν μπορούν να χρησιμοποιηθούν με το θειικό οξύ παραδείγματος χάρη, όπως ο ηλεκτρολύτης που χρησιμοποιείται στις μπαταρίες μολύβδου-οξέος. Όταν καλουπώνεται, το νάιλον πρέπει να ξηραθεί για να αποτραπεί η υδρόλυση στο δοχείο του μηχανήματος χύτευσης επειδή το νερό σε υψηλή θερμοκρασία μπορεί επίσης να υποβαθμίσει το πολυμερές. Η αντίδραση είναι του τύπου:
Περιβαλλοντικές επιπτώσεις, αποτέφρωση και ανακύκλωση
Ο Μπέρνερς-Λι εκτιμά τον μέσο όρο του αποτυπώματος αερίων θερμοκηπίου του νάιλον στην κατασκευή χαλιών στο ισοδύναμο 5,43kg ανά χιλιόγραμμο, όταν παράγεται στην Ευρώπη. Αυτό του δίνει το ίδιο αποτύπωμα άνθρακα όπως το μαλλί, αλλά με μεγαλύτερη διάρκεια και συνεπώς ένα πιο χαμηλό γενικό αποτύπωμα άνθρακα.
Τα διάφορα νάιλον διασπώνται στη φωτιά και σχηματίζουν επικίνδυνο καπνό και τοξικούς ατμούς ή τέφρα, που συνήθως περιέχει υδροκυάνιο. Αποτέφρωση των νάιλον για να ανακτηθεί η υψηλή ενέργεια που χρησιμοποιήθηκε για τη δημιουργία τους είναι συνήθως ακριβή, έτσι τα περισσότερα νάιλον καταλήγουν στα απορρίμματα, όπου διασπώνται πολύ αργά. Κάποια ανακύκλωση γίνεται στο νάιλον, δημιουργώντας συνήθως πελέτες για επαναχρησιμοποίηση στη βιομηχανία.
Εξωτερικοί σύνδεσμοι
For historical perspectives on nylon, see the Documents List of "The Stocking Story: You Be The Historian" at the Smithsonian website, by The Lemelson Center for the Study of Invention and Innovation, National Museum of American History, Smithsonian Institution.
Κατηγορία:Ίνες Κατηγορία:Υφάσματα Κατηγορία:Πλαστικά Κατηγορία:Διηλεκτρικά
Ανδρέας Κόλλας
Ο Ανδρέας Κόλλας (Πάτρα, 1840 - Πάτρα, 1899) ήταν Έλληνας τραπεζίτης και σταφιδέμπορος.
Βιογραφικά στοιχεία
Γεννήθηκε στην Πάτρα και ήταν γιος του σταφιδέμπορα Μιχαήλ Κόλλα, γόνου εύπορης Χιώτικης οικογένειας και της Σοφίας Αργυροπούλου. Ανέλαβε τον εμπορικό οίκο του πατέρα του μαζί με τον αδερφό του Δημήτριο και σύντομα εξελίχτηκε σε μία από τις σημαντικότερες προσωπικότητες της πατραϊκής κοινωνίας, αποκτώντας τεράστια ακίνητη περιούσια από τις επιχειρηματικές του δραστηριότητες. Επέκτεινε την εμπορική επιχείρηση και στον τραπεζικό κλάδο, διατηρώντας υποκατάστημα στο Λονδίνο. Η τραπεζική του επιχείρηση λειτουργούσε μέχρι τις αρχές της δεκαετίας του 1950 και βρισκόταν επί της οδού Ρήγα Φεραίου.
Είχε διατελέσει το 1900, πρόεδρος του πτωχοκομείου Πατρών, ήταν ιδρυτικό μέλος της Βιοτεχνικής Εταιρείας Πατρών και της ασφαλιστικής εταιρείας Αστήρ και μέλος της επιτροπής ανέγερσης του Α΄ νεκροταφείου Πατρών. Είχε στην κατοχή του πολυτελή έπαυλη στο Μπεγουλάκι.
Στις 3 Νοεμβρίου του 1896, καθώς περπάταγε με τον στενό του φίλο Διονύσιο Φραγκόπουλο στην πλατεία Γεωργίου Α΄, επί της Γεροκωστοπούλου, δέχθηκε επίθεση με μαχαίρι από τον σανδαλοποιό Δημήτριο Ματσάλη. Τραυματίστηκε σοβαρά ενώ ο Φραγκόπουλος απεβίωσε. Ο Μάτσαλης συνελήφθη αμέσως και κατόπιν ανάκρισης δήλωσε: ''«ό,τι έκανα, το έκανα χάριν της ιδέας. Κανένας δεν μ΄ έβαλε. Μόνος μου ενήργησα. Φονεύσας δεν απέβλεψα εις τα πρόσωπα, αλλά κτύπησα το Κεφάλαιον. Είμαι αναρχικός και ως αναρχικός είμαι υπέρ της βίας»''. Πράγματι ο Μάτσαλης ήταν μέλος αναρχικής ομάδας και είχε επηρεαστεί σημαντικά από αυτή. Τελικά ο Μάτσαλης αυτοκτόνησε στις 7 Νοεμβρίου στη φυλακή της Ακροπόλεως στην Πάτρα.
Ήταν παντρεμένος με την Ελένη Μεγάρη και παιδιά του ήταν οι Μιχαήλ, Φωκίων, Κίμων, Κωνσταντίνος και Σοφία, σύζυγος του Γεωργίου Τοπάλη. Τάφηκε στο μνήμα της οικογένειας Κόλλα, στην αλαία των τραπεζιτών, στο Α΄ νεκροταφείο Πατρών.
Βερνάρδος της Σερδάνια
Ο Βερνάρδος Γουλιέλμος, Bernat Guillem, οσιτανικά: Bernat Guilhe, (απεβ. 1118) από τον Οίκο της Βαρκελώνης-Σερδάνια ήταν κόμης της Μπέργα (από το 1094, ως Βερνάρδος Β΄) και κόμης της Σερδάνια (από το 1109).
Βιογραφία
Ήταν γιος του Γουλιέλμου Α΄ κόμη της Σερδάνια και της Σάντσας, κόρη του Ραϋμόνδου-Βερεγγάριου Α΄ κόμη της Βαρκελώνης.
Αναφορές
Κατηγορία:Οίκος της Βαρκελώνης
Γουρρέα ντε Γάγιεγο
Η Γουρρέα ντε Γάγιεγο είναι δήμος που βρίσκεται στην επαρχία Ουέσκα της Αραγωνίας στην Ισπανία. Σύμφωνα με την απογραφή του 2004 (INE), ο δήμος είχε πληθυσμό 1.744 κατοίκους.
Εξωτερικοί σύνδεσμοι
Κατηγορία:Αραγωνία
Κοινότητα Χουμεριάκου
Η Κοινότητα Χουμεριάκου είναι κοινότητα του Δήμου Αγίου Νικολάου στην Περιφερειακή Ενότητα Λασιθίου της Κρήτης, η οποία συστάθηκε το 1925 με το ΦΕΚ 27Α - 31/01/1925 με έδρα τον οικισμό Χουμεριάκος. Εκτός από την έδρα της περιλαμβάνει και τον μικρό οικισμό Άγιος Κωνσταντίνος. Η απογραφή του 2011 αναφέρει:
μικρογραφία|450x450εσ|Η κοινότητα σε σχέση με τον δήμο. Συνολικά η κοινότητα έχει 177 κατοίκους και εκπροσωπείται από τον πρόεδρο κ. Κωνσταντίνο Συσκάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:
Παραπομπές
Κατηγορία:Δήμος Αγίου Νικολάου
Ντόγκο Αρτζεντίνο
Ο Αργεντίνικος ντόγκο (αγγλικά: Dogo Argentino) (γνωστός επίσης και ως  Argentine Mastiff) είναι μεγαλόσωμος, λευκός, μυώδης  σκύλος που αναπτύχθηκε στην  Αργεντινή.
Ιστορία
Ο εκτροφέας, Antonio Nores Martínez, ήθελε έναν σκύλο που επεδείκνυε σταθερή γενναιότητα και θεληματικά θα προστάτευε την ανθρώπινη του συντροφιά μέχρι θανάτου. Εκτράφηκε για πρώτη φορά το 1928, από τον Cordoba Fighting Dog μαζί και με ένα ευρύ φάσμα από άλλες ράτσες, περιλαμβάνοντας και τον Γερμανικό Μολοσσό, το Boxer, το Spanish Mastiff, το  Old English Bulldog, το Bull Terrier, το Great Pyrenees, το Pointer, το Irish Wolfhound και τέλος το Dogue de Bordeaux. Ο Νόρες Μαρτίνεζ συνέχισε να εξελίσσει την φυλή μέσω της επιλεκτικής εκτροφής για να εισάγει τα επιθυμητά χαρακτηριστικά.
Υγεία
Όπως το δαλματίας, το άσπρο μπόξερ, και το άσπρο μπουλ τεριέρ, το ντόγκο μπορεί κατά την διάρκεια της ζωής του να περάσει από ένα στάδιο μερικής ή και ολικής κώφωσης. Υπάρχει ένα ποσοστό περίπου 10% επίπεδο κώφωσης γενικότερα με κάποια ντόγκο που επηρεάζονται από κώφωση στο ένα αφτί, και άλλα και από τα 2 αφτιά. Μελέτες έχουν δείξει ότι οι περιπτώσεις κώφωσης στα ντόγκο μειώνεται δραστικά όταν κρατώνται μόνο κουτάβια απολύτως υγιή και από τα δύο ώτα. Η δυσπλασία είναι επίσης μια κοινή ανησυχία και σε αυτή τη ράτσα, όπως και σε πολλές άλλες μεγάλες ράτσες.
Ιδιοσυγκρασία
Τα ντόγκο είναι κυρίως κυνηγοί μεγάλων θηραμάτων όπως έχει ήδη αναφερθεί πιο πάνω και μερικές φορές προπονούνται και για πιο δύσκολες δουλειές, όπως, για αναζήτηση και διάσωση ανθρώπινων θυμάτων από χιονοστιβάδες, σεισμούς ή οποιαδήποτε άλλη καταστροφή, ως βοηθητικά σκυλιά στην αστυνομία ( k9 ), και στον στρατό. Όπως και οι περισσότερες ράτσες, τα ντόγκο τα πάνε πολύ καλά με τα παιδιά, εάν κοινωνικοποιηθούν σωστά από μια σχετικά μικρή ηλικία (περίπου 3-4 μηνών). Τα ντόγκο αρτζεντίνο, όντας κυνηγοί μεγάλων θηραμάτων, είναι από την φύση τους σκυλιά αγέλης, είναι πιο εύκολο να κοινωνικοποιηθούν με άλλα σκυλιά και να συνεργαστούν. Πέρα από αυτό το επίπεδο επιφυλακτικότητας που υπάρχει προς τους ξένους, τα ντόγκο δεν είναι επιθετικά σκυλιά, αφού οι περιπτώσεις επίθεσης προς άλλους ανθρώπους ή προς άλλα ζώα είναι εξαιρετικά μηδαμινές. Είναι ανάλογα πάντα με το πώς θα μεγαλώσει ο σκύλος και με το επίπεδο κοινωνικοποίησης που έχει υποστεί ως κουτάβι. Για τον καλύτερο και πιο εύκολο χειρισμό αυτής της ράτσας, συνίσταται σε άτομα που έχουν κάποια εμπειρία στα σκυλιά, συνεπώς, οπωσδήποτε δεν είναι για άπειρους ιδιοκτήτες, εκτός αν είναι υπό την επίβλεψη και την επιτήρηση ενός καλού εκπαιδευτή που ξέρει την δουλειά του.
Κυνήγι και Νομιμότητα
Ενώ το ντόγκο αρχικά αναπαράχθηκε από το εξαφανισμένο πλέον Cordoba Fighting Dog, φτιάχτηκε για να είναι ένας συνεργάσιμος κυνηγός, δηλαδή να συνοδεύει τα άλλα κυνηγόσκυλα χωρίς να τσακώνεται μαζί τους. Τα επιθετικά χαρακτηριστικά που ήταν έμφυτα στο Cordoba Fighting Dog στην πραγματικότητα συνέβαλαν στον χαρακτήρα του ντόγκο ως σταθερή συνεργατική φύση. Ωστόσο, σε περιοχές που οι κυνομαχίες συνεχίζουν να υφίστανται ακόμη και στις μέρες μας, το ντόγκο αρτζεντίνο χρησιμοποιείται για αυτές τις μάχες λόγω της άφοβης φύσης του, του σθένους του και της μεγάλης αντοχής του στον πόνο. Το dogo έχει απαγορευτεί ως κατοικίδιο σε κάποιες χώρες όπως την Ουκρανία, την Ισλανδία, την Αυστραλία και την Σιγκαπούρη. Στο Ηνωμένο Βασίλειο, είναι παράνομο να έχει κάποιος ντόγκο χωρίς νομική εξουσιοδότηση και η μέγιστη ποινή άμα έχει κάποιος στην κατοχή του παράνομα ένα Dogo Argentino του επιβάλλεται πρόστιμο 5.000 δολαρίων και/ή φυλάκιση 6 μηνών. Οι νόμοι ποικίλουν στις Ηνωμένες Πολιτείες, με απαγορεύσεις στην ράτσα να θεσπίζονται στην Aurora, στο Κολοράντο και την Νέα Υόρκη, αν και κάποιες ράτσες έχουν αφαιρεθεί από την λίστα των απαγορευμένων ρατσών συμπεριλαμβανομένου και του ντόγκο το 2011 στις Ηνωμένες Πολιτείες.
Παραπομπές
Κατηγορία:Φυλές σκύλων Κατηγορία:Φυλές σκύλων της Διεθνούς Κυνολογικής Ομοσπονδίας
Παλάτσο ντέι Νοτάι
Το Παλάτσο ντέι Νοτάι (Ιταλ. Palazzo dei Notai, Ελληνική μετάφραση Κτίριο των Συμβολαιογράφων) είναι ένα ιστορικό κτίριο της Μπολόνια.
Βρίσκεται στην Πιάτσα Ματζόρε, που είναι η κεντρική πλατεία της πόλης, δίπλα στην Βασιλική του Αγίου Πετρόνιου, τον κεντρικό ναό της πόλης. Χτίστηκε με βούληση της ισχυρής εταιρίας των συμβολαιογράφων, που μέχρι τότε είχαν θρανία στην στοά κάτω από το Παλάτσο ντελ Ποντεστά, για να φυλάγουν τα έγγραφα που αφορούσαν τις πωλήσεις εκτάσεων και σπιτιών καθώς και τις κληρονομιές.
αριστερά|thumb|Παλάτσο ντέι Νοτάι
Ο αρχικός πυρήνας χτίστηκε το 1287 με την ένωση δύο προϋπαρχόντων κτιρίων. Μεταξύ του 1381 και του 1388 η αριστερή πλευρά του κτιρίου, αυτή που είναι προς την Βασιλική του Αγίου Πετρώνιου, θα ανακατασκευαστεί, μεγαλώνοντας την, από τους αρχιτέκτονες Μπέρτο Καβαλέττο (Berto Cavalletto) και Λορέντσο ντα Μπανιομαρίνο (Lorenzo da Bagnomarino). Τα έξι παράθυρα, με το μαρμάρινο κολονάκι στη μέση που βρίσκονται στην πλευρά της πλατείας, δημιουργήθηκαν το 1385 από τον Αντόνιο ντι Βιντσεντσο (Antonio di Vincenzo). Το 1442 ο Μπαρτολομέο Φιοραβάντι (Bartolomeo Fioravanti) θα ανακαινίσει την δεξιά πλευρά του κτηρίου που ήταν και η παλαιότερη. Στην οροφή υπάρχουν νωπογραφίες του 1400. Το κτήριο θα μείνει αναλλοίωτο για περίπου 500 χρόνια μέχρι που το 1908 ο Αλφόνσο Ρουμπιάνι (Alfonso Rubbiani) θα το ανακαινίσει και θα του δώσει την τελική μορφή που βλέπουμε σήμερα. Για την ανακαίνιση θα βασιστεί στα αρχεία των παλαιότερων ανακαινίσεων, έτσι θα επαναφέρει τις δύο γοτθικές δίφορες και θα αφαιρέσει μία ανύψωση που είχε προστεθεί τον 18ο αιώνα. Στην πρόσοψη του κτιρίου πρόσθεσε το στέμμα των συμβολαιογράφων που απεικονίζει τρία μελανοδοχεία με φτερά χήνας σε κόκκινο φόντο.
Το 1700 στο ισόγειο του κτιρίου φιλοξενούταν η αποθήκη του αλατιού.
Εξωτερικοί σύνδεσμοι
Κατηγορία:Κτίρια και κατασκευές στην Μπολόνια Κατηγορία:Παλάτια στην Ιταλία
Δημοκρατική Νεολαία Λαμπράκη
μικρογραφία|Το έμβλημα της Νεολαίας Λαμπράκη με το χαρακτηριστικό "Ζ", επηρεασμένο από το σύνθημα "Ο Λαμπράκης ζει" Η Δημοκρατική Νεολαία Λαμπράκη υπήρξε η συνέχεια ενδυνάμωσης και δράσης της ελληνικής αριστερής νεολαίας. Προηγείται η ίδρυση της Δημοκρατικής Κίνησης Νέων Γρηγόρης Λαμπράκης στις 8 Ιουνίου του 1963, μετά τη δολοφονία του Γρηγόρη Λαμπράκη στη Θεσσαλονίκη στις 22 Μαΐου του 1963.
Στις 14 Σεπτεμβρίου του 1964, 15 μήνες αργότερα, προκύπτει η Δημοκρατική Νεολαία Λαμπράκη από τη συγχώνευση της Νεολαίας της ΕΔΑ και της ΔΚΝΓΛ. Στο ιδρυτικό συνέδριο της ΔΝΑ που γίνεται το 1965, η ΔΝΛ είναι η μεγαλύτερη πολιτική οργάνωση νεολαίας, μετά την ΕΠΟΝ. Στις 15 Μαρτίου 1965, πραγματοποίησε το Α' ιδρυτικό συνέδριό της και πρώτος πρόεδρος εκλέχθηκε ο Μίκης Θεοδωράκης.
Εξωτερικοί Σύνδεσμοι
Κατηγορία:Ανενεργές νεολαίες πολιτικών κομμάτων στην Ελλάδα Κατηγορία:Ενιαία Δημοκρατική Αριστερά
Αχμέτ Μοχάμετ Αγκ Αμανί
Ο Αχμέντ Μοχάμεντ Αγκ Αμανί (Ahmed Mohamed ag Hamani, 1942-) είναι πολιτικός από το Μαλί. Υπηρέτησε ως πρωθυπουργός από το 2002 ως το 2004.
Βιογραφία
Γεννήθηκε το 1942 στην Γκουντάμ. Έγινε τεχνικός σύμβουλος του υπουργού Σχεδιασμού το 1975. Λίγα χρόνια αργότερα, στις 7 Ιανουαρίου 1978 έγινε υπουργός αρμόδιος για την Εποπτεία των Εταιρειών και των Κρατικών Επιχειρήσεων. Εν συνεχεία ανέλαβε υπουργός Τύπου και Τηλεπικοινωνιών στην κυβέρνηση που διορίστηκε στις 28 Ιουνίου 1979 και υπουργός Σχεδιασμού στην κυβέρνηση που ανέλαβε στις 2 Νοεμβρίου 1980. Στην κυβέρνηση εκείνη έγινε το ισχυρότερο μέλος της κυβέρνησης μετά τον πρόεδρο (και υπουργό Άμυνας) Μούσα Τραορέ. Στη συνέχεια έγινε υπουργός Αθλητισμού, Τεχνών και Πολιτισμού στις 31 Δεκεμβρίου 1984 και μετά υπουργός Μεταφορών και Δημοσίων Έργων από τις 6 Ιουνίου 1986 ως τις 20 Ιανουαρίου 1987, οπότε ανέλαβε ύπατος αρμοστής του Οργανισμού για την Ανάπτυξη του Ποταμού Σενεγάλη, θέση στην οποία παρέμεινε ως το 1992. Το 1993 ξεκίνησε διπλωματική καριέρα, καθώς διορίστηκε πρεσβευτής στο Μαρόκο από τον πρόεδρο Αλφά Ουμάρ Κοναρέ. Στο αξίωμα εκείνο υπηρέτησε επί ένα εξάμηνο, για να γίνει πρεσβευτής στο Βέλγιο, στην Ολλανδία, στο Ηνωμένο Βασίλειο, στο Λουξεμβούργο και στην Ευρωπαϊκή Ένωση.
Διορίστηκε πρωθυπουργός από τον πρόεδρο Αμαντού Τουμανί Τουρέ στις 9 Ιουνίου 2002. Η κυβέρνηση του Τουρέ, ο οποίος ορκίστηκε πρόεδρος μετά τη νίκη του στις εκλογές εκείνης της χρονιάς, σχηματίστηκε στις 14 Ιουνίου. Ο αρχικός του διορισμός θεωρήθηκε ότι ήταν σε υπηρεσιακή βάση. Μετά τις βουλευτικές εκλογές επαναδιορίστηκε στην πρωθυπουργία στις 12 Οκτωβρίου 2002 και μια νέα κυβέρνηση διορίστηκε στις 16 του μηνός. Έπειτα από εντολή του Τουρέ, υπέβαλε την παραίτηση της κυβέρνησής του στις 28 Απριλίου 2004. Τον διαδέχθηκε στην πρωθυπουργία ο Ουσμάνι Ισούφι Μαϊγκά.
Παραπομπές
Κατηγορία:Πρωθυπουργοί του Μάλι
Sukhoi Su-29
thumb|right|250px|Αεροσκάφος Sukhoi Su-29 thumb|right|250px|Αεροσκάφος Sukhoi Su-29 Το Sukhoi Su-29 είναι ένα διθέσιο αεροσκάφος ακροβατικών επιδείξεων με ένα εμβολοφόρο κινητήρα 360 ίππων, Ρωσικής σχεδίασης και κατασκευής. Η σχεδίαση του βασίστηκε στο Sukhoi Su-26, με το οποίο έχουν παρόμοια χαρακτηριστικά. Λόγω της εκτεταμένης χρήσης συνθετικών υλικών, τα οποία αποτελούν το 60% της δομής του αεροσκάφους, το κενό βάρος του αυξήθηκε μόνο κατά 50 κιλά σε σύγκριση με το κενό βάρος του SU- 26. Τα SU- 29 είναι ιδανικά για την αρχική εκπαίδευση των πιλότων ακροβατικών, την πτητική εκπαίδευση και συμμετοχή στους ακροβατικούς διαγωνισμούς και τις επιδείξεις, καθώς επίσης και για τη διατήρηση της ικανότητας πτήσης των στρατιωτικών και πολιτικών πιλότων.
Εξωτερικοί σύνδεσμοι
Κατηγορία:Ακροβατικά αεροσκάφη Su-29
Θεοβούλη
Στην ελληνική μυθολογία, το όνομα Θεοβούλη (από το θεός + βουλή, δηλ.  «θείο θέλημα» ή «θεϊκή συμβουλή») αναφέρεται στις:
1. Θεοβούλη, μητέρα του Μυρτίλου από τον Ερμή.
2.Θεοβούλα, μητέρα του Αρκεσίλαου και του Προθοήνορα από τον Αρειλύκο (Αρχίλυκο ). Ο γιος τους ήταν ένας από τους Βοιωτούς ηγέτες στον Τρωικό πόλεμο. Σε μια αφήγηση, ο Αλέκτωρ ήταν ο πατέρας του Αρκεσίλαου από την Κλεόβουλη και του Προθόηνορα από την Άρτηίδα.
Αυτό το όνομα θεωρήθηκε επίσης ότι προκάλεσε τη Σίβυλλα από τον Βάρρο, έναν Ρωμαίο άνδρα των γραμμάτων. Ο ιστορικός Ιερώνυμος εξήγησε με παρόμοιο τρόπο τη Θεοβούλη ως την αττική μορφή της δωρικής Σιβύλλας (Siobolla), μια παραλλαγή του Sibulla (Σίβυλλα στα ελληνικά)
Βιβλιογραφικές αναφορές
Κατηγορία:Γυναίκες στην Ελληνική μυθολογία Κατηγορία:Γυναίκες του Ερμή
Απαγορευμένα παιχνίδια
Απαγορευμένα παιχνίδια (γαλλικά: Jeux interdits) είναι γαλλική πολεμική δραματική ταινία του 1952 σε σκηνοθεσία Ρενέ Κλεμάν και βασίζεται στο ομώνυμο μυθιστόρημα του Φρανσουά Μπουαγιέ.
Η ταινία γυρίστηκε επτά χρόνια μετά το τέλος του Β' Παγκοσμίου Πολέμου και ξυπνά συλλογικές αναμνήσεις αυτής της οδυνηρής ιστορικής περιόδου. Αναφέρεται ειδικότερα στην παιδική ηλικία, τον πόλεμο, καθώς και στις πληγές του χρόνου.
Πλοκή
αριστερά|μικρογραφία|250x250εσ|Η Μπριζίτ Φοσσέ, ο [[Ρενέ Κλεμάν και ο Ζωρζ Πουζουλί το 1953 κατά τη διάρκεια ενός διαφημιστικού ταξιδιού στην Ολλανδία.]] Η υπόθεση εκτυλίσσεται τον Ιούνιο του 1940, μεσούσης της μάχης της Γαλλίας. Κατά τη διάρκεια της μαζικής εξόδου του 1940 στη Γαλλία, μια ομάδα πολιτών βομβαρδίζεται από γερμανικά αεροπλάνα και σκοτώνονται σχεδόν όλοι. Η πεντάχρονη Πωλέτ (Μπριζίτ Φοσσέ) χάνει τους γονείς της και αρχίζει να περιπλανιέται στην εξοχή, κρατώντας αγκαλιά το πτώμα του σκύλου της. Στο δάσος, συναντά τον Μισέλ, (Ζωρζ Πουζουλί) ένα αγόρι δέκα ετών, που την παίρνει να ζήσει στο αγρόκτημα των γονιών του. Αρχικά διστακτικός, ο πατέρας του δέχεται να φιλοξενήσει το κοριτσάκι.
Τα δύο παιδιά γίνονται φίλοι. Μαζί, προσπαθούν να αντιμετωπίσουν τον θάνατο και την καταστροφή που τους περιβάλλει κτίζοντας κρυφά ένα μικρό νεκροταφείο ανάμεσα στα ερείπια ενός εγκαταλελειμμένου νερόμυλου, όπου θάβουν το σκύλο της Πωλέτ και αρχίζουν να θάβουν άλλα ζώα, τοποθετώντας στους τάφους τους σταυρούς κλεμμένους από το τοπικό νεκροταφείο, ακόμη και τον σταυρό που ανήκε στον τάφο του πρόσφατα χαμένου αδελφού του Μισέλ. Ο πατέρας του Μισέλ υποπτεύεται ότι τον σταυρό πήρε ο γείτονάς του, με τον οποίο δεν είχε καλές σχέσεις και έρχεται σε σύγκρουση μαζί του. Τελικά, ο πατέρας ανακαλύπτει ότι ο Μισέλ έχει κλέψει τον σταυρό.
Εν τω μεταξύ, Γάλλοι χωροφύλακες έρχονται στο αγρόκτημα για να πάρουν την Πωλέτ. Ο Μισέλ δεν αντέχει τη σκέψη να φύγει και λέει στον πατέρα του ότι θα του μαρτυρήσει πού βρίσκονται οι κλεμμένοι σταυροί, αλλά σε αντάλλαγμα δεν θα παραδώσει την Πωλέτ. Ο πατέρας του δεν τηρεί την υπόσχεσή του: ο Μισέλ καταστρέφει τους σταυρούς και η Πωλέτ οδηγείται σε μοναστήρι που έχει τεθεί στη διάθεση του Ερυθρού Σταυρού. Στο τέλος της ταινίας, το κοριτσάκι εμφανίζεται να τρέχει ανάμεσα σε πλήθος ανθρώπων, φωνάζοντας πότε τον Μισέλ και πότε τη μαμά της.
Βραβεία και διακρίσεις
Η ταινία Απαγορευμένα παιχνίδια κέρδισε το 1952 το Χρυσό Λιοντάρι στο Φεστιβάλ Κινηματογράφου της Βενετίας και το Τιμητικό Όσκαρ ως Καλύτερη Ξενόγλωσση Ταινία στις Ηνωμένες Πολιτείες, το 1953 το βραβείο Ιαπώνων Κριτικών Τόκιο και το 1954 το βραβείο της Βρετανικής Ακαδημίας Κινηματογράφου(BAFTA) ως Καλύτερη Ταινία.
Το 2005, ο κριτικός κινηματογράφου Ρότζερ Ίμπερτ πρόσθεσε την ταινία στη συλλογή του Μεγάλες Ταινίες, θεωρώντας την μία από τις μεγάλες στιγμές του γαλλικού κινηματογράφου.
Παραπομπές
Κατηγορία:Ταινίες του 1952 Κατηγορία:Γαλλικές ταινίες Κατηγορία:Γαλλόφωνες ταινίες Κατηγορία:Γαλλικές πολεμικές ταινίες Κατηγορία:Ταινίες βασισμένες σε γαλλικά μυθιστορήματα Κατηγορία:Ταινίες Β΄ Παγκοσμίου Πολέμου Κατηγορία:Ταινίες σε σκηνοθεσία Ρενέ Κλεμάν Κατηγορία:Ταινίες σε παραγωγή Ρομπέρ Ντόρφμανν Κατηγορία:Ταινίες συσχετιζόμενες με παιδιά Κατηγορία:Γαλλικές δραματικές ταινίες
Όλιβερ Γκόλντσμιθ
Ο Όλιβερ Γκόλντσμιθ (αγγλικά:Oliver Goldsmith) (10 Νοεμβρίου 1728, Έλφιν, κοντά στο Ροσκόμον, Ιρλανδία – 4 Απριλίου 1774, Λονδίνο) ήταν Ιρλανδός γιατρός, μυθιστοριογράφος, ποιητής, θεατρικός συγγραφέας, ιστορικός και δοκιμιογράφος.
Η μεταθανάτια φήμη του οφείλεται κυρίως στο πιο γνωστό του έργο Ο εφημέριος του Γουέικφιλντ (1766), μια χιουμοριστική εικόνα της ζωής της μεσαίας τάξης γύρω από το πρόσωπο ενός υποδειγματικού ιερέα. Το έργο είναι ιδιαίτερα σημαντικό και τον καθιέρωσε ως έναν από τους σημαντικούς συγγραφείς της αγγλικής λογοτεχνίας του 18ου αιώνα και εξέχοντα εκπρόσωπο του συναισθηματισμού.
Βιογραφικά στοιχεία
Ο Όλιβερ Γκόλντσμιθ ήταν γιος ενός Ιρλανδού ιερέα, είχε ακόμη τέσσερα αδέρφια και δύο αδερφές, η μητέρα του ήταν κόρη δασκάλου. Ο πατέρας του ήθελε να ακολουθήσει τον ιερατικό κλάδο, αλλά το ξέγνοιαστο, περιπετειώδες πνεύμα του Όλιβερ και η τάση του για την άστατη ζωή έκαναν όλες τις προσπάθειες να αποτύχουν.
Η οικονομική προστασία ενός θείου του επέτρεψε να φοιτήσει σε καλό σχολείο. Δεν είναι άριστος μαθητής αλλά ήταν πολύ δημοφιλής στους συμμαθητές του, πάντα έτοιμος να συμμετέχει σε φάρσες.
Τον Ιούνιο του 1745, έγινε δεκτός στο κολέγιο Τρίνιτι του Δουβλίνου για σπουδές στη θεολογία και το δίκαιο, όπου εργαζόταν σαν ένα είδος υπηρέτη για πλούσιους φοιτητές για να κερδίσει τα δίδακτρά του. Όταν ο πατέρας του πέθανε το 1747, η οικονομική του κατάσταση έγινε ακόμη πιο επισφαλής. Άρχισε να γράφει μπαλάντες τις οποίες πουλούσε σε ένα βιβλιοπωλείο για λίγα σελίνια και περπατούσε στους δρόμους τη νύχτα για να ακούει να τις τραγουδούν και να αξιολογήσει το χειροκρότημα που προκαλούσαν. Γνωρίστηκε με τον Έντμουντ Μπερκ, που αργότερα έγινε σημαντικός πολιτικός και συγγραφέας. Σύντομα έγινε γνωστός για την άτακτη ζωή του (έπαιζε χαρτιά), τις κακές του συναναστροφές (φυλακίστηκε για λίγο, το 1747, με τέσσερις από τους συμμαθητές του επειδή συμμετείχε σε ταραχές) και τις χαμηλές ακαδημαϊκές του επιδόσεις. Σοβαρά τιμωρημένος επειδή παραβίασε τους κανόνες του κολεγίου, σχεδίαζε να φύγει από τη χώρα, αλλά τελικά επέστρεψε στο κολέγιο μετά από τρεις μέρες περιπλάνησης και πείνας. Απέκτησε το πτυχίο του στις τέχνες τον Φεβρουάριο του 1749.
Πέρασε τα επόμενα δύο χρόνια με τη μητέρα του και την οικογένεια, περιμένοντας να χειροτονηθεί ιερέας, αλλά τελικά η υποψηφιότητά του απορρίφθηκε από τον επίσκοπο. Στη συνέχεια ο Όλιβερ πήγε στο Κορκ, όπου προσπάθησε να επιβιβαστεί για την Αμερική, αλλά έχασε το πλοίο και επέστρεψε στο σπίτι του. Αποφάσισε να σπουδάσει νομικά και ο θείος του του έδωσε τα χρήματα για να πάει στο Λονδίνο, αλλά τα έχασε στα χαρτιά και επέστρεψε πάλι στο σπίτι. Έπειτα αποφάσισε να γίνει γιατρός και, από το 1752 έως το 1755, σπούδασε ιατρική στο Πανεπιστήμιο του Εδιμβούργου, στη συνέχεια στο Λέιντεν στην Ολλανδία, όπου σπούδασε για ένα χρόνο, χωρίς να πάρει πτυχίο.
Τον Φεβρουάριο του 1755, το πάθος του για τα ταξίδια τον οδήγησε στη Ρουέν και μετά στο Παρίσι, όπου πήρε μαθήματα χημείας και σύχναζε στο θέατρο. Γνώρισε τον Βολταίρο, τον Ντιντερό και τον Φοντενέλ και, ευαισθητοποιημένος από τις κοινωνικές ανισότητες, ο Γκόλντσμιθ συμφωνούσε με τις ιδέες τους για την κατάρρευση του Παλαιού Καθεστώτος. Ταξίδεψε στη Γερμανία και μετά στη Γενεύη όπου εργάστηκε για λίγο ως δάσκαλος σε έναν πλούσιο κληρονόμο, στη συνέχεια ταξίδεψε με τα πόδια στην Ιταλία, παίζοντας φλάουτο στο δρόμο για να εξασφαλίσει το φαγητό και τη διαμονή του. Έμεινε λίγους μήνες στην Πάντοβα, όπου φαίνεται να πήρε το πτυχίο της ιατρικής, αλλά δεν συνέχισε τα ταξίδια του γιατί ο θείος του αρρώστησε βαριά.
Επέστρεψε στην Αγγλία στις αρχές του 1756 σε απόλυτη ένδεια και εγκαταστάθηκε στο Λονδίνο, όπου ασχολήθηκε με διάφορα επαγγέλματα, κυρίως εργάστηκε ως βοηθός φαρμακοποιού. Πάντα χρεωμένος και εθισμένος στην χαρτοπαιξία, ασκούσε την ιατρική σε φτωχά κοινωνικά στρώματα, όταν ήρθε σε επαφή με τον Σάμιουελ Ρίτσαρντσον, τα έργα του οποίου γνώριζαν τότε μεγάλη επιτυχία και ο οποίος τον προσέλαβε για διορθωτή. Από τον Απρίλιο του 1757, εργάστηκε κλητήρας σε ιδιωτικό σχολείο και έγραφε άρθρα σε περιοδικά. Για να ξεφύγει από τη φτώχεια του ενδιαφέρθηκε για μια θέση γιατρού σε μια εταιρεία που είναι εγκατεστημένη στην Ινδία, αλλά η θέση τελικά προσφέρθηκε σε άλλον υποψήφιο. Τον Δεκέμβριο του 1758, παρουσιάστηκε στο Κολλέγιο των Ιατρών για δουλειά σε ένα νοσοκομείο, αλλά απέτυχε στις εξετάσεις.
Τον Μάρτιο του 1759, ελπίζοντας να κερδίσει τα προς το ζην, δημοσίευσε δοκίμια για διάφορα περιοδικά και εφημερίδες και άρχισε να γίνεται γνωστός και να συχνάζει στους λογοτεχνικούς κύκλους. Το 1761 έγινε φίλος του Σάμιουελ Τζόνσον. Το 1764, το ποίημά του Ο Ταξιδιώτης είχε μεγάλη απήχηση. Την ίδια χρονιά, μαζί με τον Τζόνσον και τον Τζόσουα Ρέινολντς, ήταν ένα από τα εννέα ιδρυτικά μέλη της Λέσχης Λογοτεχνίας. Το 1769 διορίστηκε επίτιμος καθηγητής ιστορίας στη Βασιλική Ακαδημία. Είχε πλέον την οικονομική δυνατότητα να ζήσει πιο άνετα, αλλά οι υπερβολές του τον οδηγούσαν συνεχώς σε χρέη και αναγκαζόταν να αναλάβει περισσότερη δουλειά.
Ο Όλιβερ Γκόλντσμιθ πέθανε στο Λονδίνο στις 4 Απριλίου 1774 και ενταφιάστηκε στο νεκροταφείο της Εκκλησίας του Ναού του Λονδίνου. Ένα μαρμάρινο μνημείο ανεγέρθηκε επίσης στο Αβαείο του Γουέστμινστερ, στη «Γωνιά των Ποιητών», με λατινική αφιέρωση του Σάμιουελ Τζόνσον.
Χαρακτήρας
Όταν πέθανε ο Όλιβερ Γκόλντσμιθ, είχε διακριθεί μεταξύ των συγγραφέων της εποχής του ως δοκιμιογράφος, μυθιστοριογράφος, ποιητής και δραματουργός. Ήταν ένας «που δεν άφησε σχεδόν κανένα είδος γραφής ανέγγιχτο και που δεν άγγιξε τίποτα που να μην το ομορφύνει» — αυτή ήταν η κρίση που εξέφρασε ο φίλος του Σάμιουελ Τζόνσον. Οι σύγχρονοί του έδειχναν μεγάλη εκτίμηση για τον συγγραφέα Γκόλντσμιθ, αλλά είχαν διαφορετική άποψη σχετικά με τον ίδιο. Ήταν, όπως συμφωνούσαν όλοι, μια από τις πιο ιδιόρρυθμες προσωπικότητες της εποχής του. Γεννημένος στην Ιρλανδία, διατήρησε τη βαριά προφορά και την επαρχιώτικη συμπεριφορά του ανάμεσα στους εκλεπτυσμένους Λονδρέζους, στους κύκλους των οποίων σύχναζε. Η συμπεριφορά του ήταν αδιάκριτη και δεν ήταν ελκυστικός σωματικά - άσχημος, τον έλεγαν κάποιοι— με δυσανάλογα χαρακτηριστικά και βλογιοκομμένο πρόσωπο. Δεν διαχειρίζονταν σωστά τα οικονομικά του και επί πλέον ήταν χαρτοπαίκτης, εξωφρενικά σπάταλος όταν είχε χρήματα, γενναιόδωρος - μερικές φορές πέρα ​​από τις δυνατότητές του - σε ανθρώπους που αντιμετώπιζαν προβλήματα. Η ευχέρεια και η χάρη του ως συγγραφέας τον εγκατέλειπε τελείως όταν βρισκόταν σε κοινωνικές συγκεντρώσεις, οι γκάφες του ήταν αξιομνημόνευτες, είχε υπέρμετρη ματαιοδοξία και φθόνο για τα επιτεύγματα των άλλων. Τελικά, αυτό που εντυπωσίασε περισσότερο τους συγχρόνους του Γκόλντσμιθ ήταν το παράδοξο που παρουσίαζε στον κόσμο: από τη μια ο σίγουρος και εκλεπτυσμένος λογοτέχνης, από την άλλη ένας άνθρωπος διαβόητος για την αδεξιότητα και τις ανοησίες του στην κοινωνία. Και πάλι ήταν ο Τζόνσον που συνόψισε το κοινό αίσθημα. «Κανένας άνθρωπος», είπε, «δεν ήταν πιο ανόητος όταν δεν είχε την πένα στο χέρι ή πιο σοφός όταν την είχε».
Έργα (επιλογή)
μικρογραφία|250x250εσ|Σκηνή από το μυθιστόρημα [[Ο εφημέριος του Γουέικφιλντ (1863)]]
Παραπομπές
Κατηγορία:Ιρλανδοί μυθιστοριογράφοι Κατηγορία:Ιρλανδοί ποιητές Κατηγορία:Ιρλανδοί θεατρικοί συγγραφείς